Chronologie vun der Astronomie (19. Joerhonnert)
20. Mäerz 1800: Den Alessandro Volta informéiert d'Royal Society zu London iwwer eng vun him erduecht Stroumquell, där hire Prinzip als Volta-Sail bekannt gëtt.
  1800: Dem Anthony Carlisle an dem William Nicholson geléngt et, Waasser mat Hëllef vun elektreschem Stroum a Waasserstoff a Sauerstoff ze splécken. Dëse Virgang nennt de Michael Faraday deementspriechend Elektrolyse.
  1801: Den Alessandro Volta stellt der Ëffentlechkeet déi éischt Batterie vir.
 26. Abrëll 1803: Bei L'Aigle an der Basse-Normandie reent et Steng vum Himmel. D'franséisch Akademie vun de Wëssenschaften muss duerno zougin, datt hiren Zweiwel un der ausserierdescher Existenz vu fréierem Meteorgestengs falsch waren.
  1804: Den däitschen Astronom K. L. Harding entdeckt den Asteroid Juno.
 21. Dezember 1806: Den Alexander von Humboldt erzielt eng éischt Kéier vun engem magnéitesche Stuerm.
 10. September 1811: De Jöns Jakob Berzelius erfënnt d'Symbolschrëftweis fir cheemesch Elementer, wéi si och an der Zommeformel gebraucht ginn.
 10. Mäerz 1814: De Joseph von Fraunhofer entdeckt zu Benediktbeuern déi sougenannt Fraunhoferlinnen (déi als donkel Sträifen am Sonnespektrum imponéieren).
  1816: De Fransous Joseph Nicéphore Nièpce benotzt eng Camera obscura, fir Biller op Chlorsëlwerpabeier opzehuelen. Hie kann "d'Fotoen" awer nach net fixéieren.
 1817: De Karl Drais mécht zu Mannheim déi éischt ëffentlech Faart mat där vun him erfonnter Draisinn (Virleefer vum Vëlo).
 25. September 1820: De franséische Physiker André Marie Ampére entdeckt d'Gesetz iwwer Kraaftwierkungen tëscht Leederen duerch déi Stroum fléisst.
 30. Abrëll 1822: Zu Rotherhithe/England gëtt dat éischt Dampschëff mat engem Stolromp gebaut.
 26. Abrëll 1828: D'Gesellschaft fir Geographie zu Berlin gëtt gegrënnt.
  1831: Den James Clark Ross entdeckt de magnéiteschen Nordpol op enger Fuerschungsfaart op de Kap Adelaide bei der Boothia-Hallefinsel a Kanada.
 26. November 1832: Den éischten Tram vun der Welt geet zu New York City a Betrib.
  1835: Tëscht Nürnberg a Fürth hëlt d'Bayerische Ludwigsbahn, déi éischt däitsch Eisebunn, hire Betrib op. D'Streck huet eng Längt vu 6,05 km, fir déi déi 10 PS staark Lokomotiv mam Numm „Adler“ ronn 9 Minutte brauch
15. Mee 1836: De Francis Baily observéiert fir d'éischt de Pärelschnouerphenomeen bei enger Sonnendäischtert.
  1837: De franséische Polarfuerscher Jules Dumont d'Urville fiert mat de Schëffer Astrolabe an Zèlée op de Südpol.
 19. August 1839: De Louis Jacques Mandé Daguerre stellt säin neie fotografesche Prozess an der Paräisser Akademie vun de Wëssenschafte vir.
  1845: Dem Armand Hippolyte Louis Fizeau an dem Jean Bernard Léon Foucault geléingt déi éischt Foto vun eiser Sonn. Si grënnen domat d'Astrofotografie.
 23. September 1846: De Planéit Neptun gëtt vum däitschen Johann Gottfried Galle entdeckt.
 10. Oktober 1846: De William Lassell entdeckt den Triton, de gréisste Mound vum Planéit Neptun.
 13. August 1847: De John Russell Hind entdeckt den Asteroid Iris.
 29. Juli 1851: Den Annibale de Gasparis entdeckt den Asteroid Eunomia an der Haaptasteroidenceinture vun eisem Sonnesystem.
 24. Oktober 1851: Den Astronom William Lassell endeckt dem Planéit Uranus seng Mounden Ariel an Umbriel.
  1853: Den John Russell Hind entdeckt den Asteroid Euterpe
  1858: Den éischten transatlanteschen Telegraphekabel gëtt fäerdeggestallt. E funktionéiert awer nëmmen e Mount laang.
 10. September 1858: Den George Mary Searle entdeckt den Asteroid Pandora.
 12. November 1862: Den Asteroid (77) Frigga gëtt vum C. H. F. Peters entdeckt
 26. Abrëll 1865: Den Annibale de Gasparis entdeckt den Asteroid 83 (Beatrix) an der Haaptasteroidenceinture.
 18. August 1868: Bei der Beobachtung vun enger totalen Sonnendäischtert an Indien entdeckt den Astronom Pierre Janssen d'Element Helium.
  1869: De Meteorolog James Glaisher a säin Pilot Henry Coxwell steigen an engem Ballon mat offener Kabinn bis op 11.300 Meter.
  1870: Zu London gëtt d'Tower Subway, déi éischt Ënnergrondbunn vun der Welt, ageweit.
 10. Oktober 1874: Den J. C. Watson entdeckt als Member vun enger China-Expeditioun fir e Venustransit z'observéieren, den Asteroid Juewa.
 20. Mee 1875: D'international eenheetlech metrescht System gëtt etabléiert op enger vu 17 Staaten ageruffener Meterkonventioun ënnerzeechent.
 18. Juli 1877: Dem Thomas Alva Edison geléngt fir d'éischt eng Tounbandopzeechnung op enger mat Stanniol bespaanter Stolwalz (Phonograph).
 12. August 1877: De Marsmound Deimos gëtt vum Asaph Hall entdeckt.
 18. August 1877: Den amerikaneschen Astronom Asaph Hall entdeckt de Marsmound Phobos.
  1880: Den Thomas Edison grënnt d'Magazin Science.
  1880: De Konrad Duden verëffentlecht säi Vollständiges Orthographisches Wörterbuch der deutschen Sprache. Et kënnt am Verlag Bibliographisches Institut zu Leipzig eraus.
 30. September 1880: Dem Henry Draper geléngt déi éischt Foto vum Orionniwwel.
 10. August 1881: Zu Paräis gëtt déi éischt international Elektrizitéitsausstellung gewisen. D'Gäscht si vun deene vum Thomas Alva Edison an dem Sigmund Bergmann entwéckelten Gléihluuten faszinéiert.
  1885: Gottlieb Daimler léisst d'Motorrad dat en erfonnt huet, de sougenannte Reitwagen, patentéieren.
  1885: De Louis Pasteur test erfollegräich säin Impfstoff géint Tollwut. De Patient ass de Joseph Meister, e Jong, dee vun engem tollwütegen Hond gebass gi war.
  1886: De Clemens Winkler entdeckt e weidert cheemescht Element, dat hie Germanium nennt.
 26. Juni 1886: De Fransous Henri Moissan produzéiert fir d'éischt Kéier renge Fluor.
 22. Dezember 1891: De Max Wolf, e Grënner vun der Astrofotografie, fënnt als éischten Astronom e Klengplanéit (Asteroid) mat fotografesche Mëttelen.
  1892: Den Edward Barnard entdeckt de Jupitermound Amalthea.
 10. Mee 1893: D'Lokomotiv Nr. 999 vun der New York Central Railroad stellt mat 181 km/h en absolutte Vitessweltrekord fir 2'B-Lokomotiven op.
 24. Mäerz 1894: Den Asteroid (390) Alma gëtt vum Guillaume Bigourdan entdeckt.
  1895: De russesche Physiker Alexander Stepanowitsch Popow schafft fir d'éischt Kéier mat enger Dipolantenn fir den Empfank vun elektromagnetesche Wellen.
  1895: De Wilhelm Conrad Röntgen entdeckt d'Röntgen-Stralen.
 27. November 1895: Den Alfred Nobel schreift säi Testament a vermécht säi Verméigen enger Stëftung, déi haut d'Nobelpräiser vergëtt.
 28. Dezember 1895: De Gustav Kaiser mécht zu Wien op sengem 24. Gebuertsdag déi éischt dräi Röntgen-Fotoe vun der Welt
 28. Dezember 1895: Mat engem vun hinnen entweckelten Cinématographe weisen d'Bridder Lumière déi éischt ëffentlech Filmvirféierung zu Paräis.
 24. Februar 1896: Frankräich. Entdeckung vun der radioaktiv Stralung vum Uran duerch de Physiker Antoine Henri Becquerel.
  1896: Den Antoine Henri Becquerel entdeckt d'Radioaktivitéit vum Uran.
 30. Abrëll 1897: De brittesche Physiker Joseph John Thomson entdeckt den Elektron.
 10. August 1897: De Felix Hoffmann stellt déi éischt Kéier Aspirin hier.
 18. Dezember 1897: Den Auguste Charlois entdeckt den Asteroid Hybris.
 18. Juli 1898: D'Marie an de Pierre Curie informéieren iwwer d'Entdeckung vun engem neien Element, dat si Polonium nennen.
 21. November 1898: De Pierre an d'Marie Curie entdecken zesumme mat dem Gustave Bémont de Radium
.
 21. Dezember 1898: Entdeckung vum Radium duerch d'Marie a Pierre Curie.

1/1801-1900